Germania
Vide etiam paginam discretivam: Germania (discretiva). Germania Res apud Vicidata repertae: Terra continens: Europa Territoria finitima: Dania, Polonia, Helvetia, Francia, Luxemburgum, Belgica, Nederlandia, Austria, Cechia Locus: 51°0′0″N 10°0′0″E Caput: Berolinum Gestio res publica, Foederatio, federal parliamentary republic, Res publica parlamentaria Princeps: Franciscus Gualterius Steinmeier Praefectus: Olaus Scholz Consilium: Consilium Foederale Germaniae, Dieta Foederalis Germaniae Iudicium: Federal Constitutional Court Situs interretialis Populus Numerus: 84 358 845 Sermo publicus: lingua Theodisca Zona horaria: UTC+1, UTC+2 Moneta: euro Commemoratio Paean: Hymnus Germaniae Sigla ISO DE, DEU, 276; IOC GER Dominium interretiale: .de Praefixum telephonicum: +49 Siglum autoraedarum: D Tabula aut despectus Germania, publice Res Publica Foederata Germaniae (Theodisce Deutschland [ˈdɔɪ̯tʃlant]. et Bundesrepublik Deutschland et BRD), est foederalis respublica parlamentaria in Europā Mediā sita, ex sedecim civitatibus foederatis constans, et Unionis Europaeae membrum est. Caput et maxima urbs est Berolinum. A septentrione Mari Germanico ac Mari Baltico seu Suebico alluitur, et a septentrione Daniā, ab oriente Poloniā ac Cechiā, a meridie Austriā ac Helvetiā, atque ab occidente Franciā, Luxemburgo, Belgicā, ac Nederlandiā terminatur. Terra Germanica aream 357 578 chiliometrorum quadratorum tegit, et climate oceanico boreoccidentali in parte et continentali austrorientali in parte pingitur. Civitas, cui sunt amplius 83 millionum incolarum, populosissima? civitas Unionis Europaeae est, secundum numerum incolarum loco secundo post Foederationem Russicam et loco undevicensimo in toto orbe terrarum collocata. Etiam collocatur loco secundo in toto orbe terrarum secundum numerum immigrantium, post Civitates Foederatas Americae. Regio hodie Germania nuncupata nonnullis a Germanis gentibus habitata est, qui iam ex anno 100 a.C.n. cogniti et documentis probati sunt. E saeculo decimo, hae terrae mediam Sacri Romani Imperii partem constituerunt, quod diversimode usque ad annum 1806 duraret. Per saeculum quintum decimum, Germania Septentrio Reformationis Protestanticae centrum factus est. Velut hodierna civitas natio, Germania anno 1871 coniuncta est, Bello Germano-Francico confecto. Praecipua secundi belli mundani sons,? per quod Holocausti scelera contra Iudaeos et numeros minores tunc praevalenti Nazismo discriminatos perpetravit, anno 1949, hoc certamine confecto, Germania divisa est separatas in civitates binas: Rempublicam Foederatam Germaniae seu Germaniam Occidentalem -intra territoriorum ab Foederatis Occidentalibus occupatorum limites- et Rempublicam Democraticam Germanicam seu Germaniam Orientalem, intra territoriorum a Sovietici occupatorum limites. Restitutio integritatis Germaniae, seu accuratius Germaniae Orientalis territorii annexio ad Rempublicam Foederatam Germaniae, solum anno 1990 accidit. Respublica Foederata Germaniae unum e membris Communitatem Oeconomicam Europaeam -quae postea Unio Europaea anno 1993 facta est- anno 1957 condentium fuit. Ex anno 1995 Foedus Schengis ictum participat et monetam unicam Europaeam, euronem, anno 2002 in locum marcae Germanicae adoptavit. Praeterea, Germania Nationum Unitarum, CFAS, G7, G4 membrum est et Protocollum Kiotense obsignavit. Maxima continentis Europaeae potestas oeconomica et civilis. Etiam quarta potentior civitas oeconomica est, post Civitates Foederatas Americae, Sinas et Iaponiam; quoque maior oeconomia secundum PDG nominalem et quinta secundum potentiam emendi. Est secunda maxima civitas exportatoria post Sinas et secunda maxima mercium importatoria. Absolutis rationibus, Germania secundum maius emolumentum politicae progressionis tribuit; eius autem sumptūs militares eam collocant sexto loco. Haec civitas qualitatem victūs excoluit et praedita est praecipuo loco Europaeis in negotiis praeterea intra arctarum sodalitatum multitudinem in toto orbe terrarum. Germania dux multis in scientificis ac tecnologicis provinciis habetur. Germania quarta oeconomia maior in toto orbe terrarum et loco 19 collocatur secundum PDG pro capite.